OpenLLM-France/wikimedia huggingface dataset:
# Newsoms

Newsoms és una població dels Estats Units a l'estat de Virgínia. Segons el cens del 2000 tenia 282 habitants.

## Demografia

Segons el cens del 2000, Newsoms tenia 282 habitants, 124 habitatges, i 77 famílies. La densitat de població era de 217,8 habitants per km².
Dels 124 habitatges en un 25,8% hi vivien nens de menys de 18 anys, en un 43,5% hi vivien parelles casades, en un 16,1% dones solteres, i en un 37,1% no eren unitats familiars. En el 33,1% dels habitatges hi vivien persones soles el 24,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,27 i el nombre mitjà de persones que vivien en cada família era de 2,9.
Per edats la població es repartia de la següent manera: un 20,6% tenia menys de 18 anys, un 7,8% entre 18 i 24, un 27,3% entre 25 i 44, un 23% de 45 a 60 i un 21,3% 65 anys o més.
L'edat mediana era de 42 anys. Per cada 100 dones de 18 o més anys hi havia 79,2 homes.
La renda mediana per habitatge era de 26.250 $ i la renda mediana per família de 40.000 $. Els homes tenien una renda mediana de 28.125 $ mentre que les dones 18.125 $. La renda per capita de la població era de 16.633 $. Entorn del 9,7% de les famílies i el 12,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Newsoms». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 13 agost 2010].
* ↑ «Geographic Comparison Table- Newsoms». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
# Meglena Kuneva

Meglena Shtilianova Kuneva (en búlgar: Меглена Щилянова Кунева) (Sofia, Bulgària 1957) és una política i professora universitària búlgara que fou Comissària Europea de Protecció al Consumidor en la Comissió Barroso I.

## Biografia

Va néixer el 22 de juny del 1957 a la ciutat de Sofia. Va estudiar dret a la Universitat de Sofia, en la qual es va llicenciar el 1981 i doctorar el 1984. Interessada en la docència, posteriorment fou professora de dret en aquest mateix centre.

## Activitat política

Membre del Moviment Nacional Simeó II (NDSV), el juny de 2001 fou escollida diputada al Parlament de Bulgària. L'agost d'aquell any abandonà el seu escó per esdevenir Ministra d'Afers Exteriors en el govern dirigit per Simeó de Saxònia-Coburg Gotha i Cap del comitè negociador del seu país amb la Unió Europea per la integració de Bulgària en aquesta organització. El 2002 fou nomenada Ministra d'Assumptes Europeus, la primera persona a ocupar aquest càrrec, càrrec que va mantenir fins al 2005, moment en el qual seu partit perdé les eleccions davant els socialistes búlgars.
En novembre del 2006 fou nomenada pel seu país Comissària Europea, assumint la funció de Protecció al Consumidor en la Comissió Barroso l'1 de gener de 2007.

## Referències

* ↑ European Commission press release: President Barroso presents the Commissioner designate for Bulgaria (2006-10-26; reference IP/06/1485)

## Enllaços externs

* (anglès) Informació de Maglena Kuneva a la Comissió Europea
# Pescantina

Pescantina és un comune (municipi) de la província de Verona, a la regió italiana del Vèneto, situat a uns 110 quilòmetres a l'oest de Venècia i a uns 11 quilòmetres al nord-oest de Verona.
A 1 de gener de 2020 la seva població era de 17.476 habitants.
Pescantina limita amb els següents municipis: Bussolengo, Pastrengo, San Pietro in Cariano, Sant'Ambrogio di Valpolicella i Verona.

## Referències

* ↑ «Resident population on 1st january» (en anglès). ISTAT. [Consulta: 14 agost 2020].
# Malpartida

«Malpartida» té aquests significats:
* Malpartida (Salamanca), municipi a la província de Salamanca (comunitat autònoma de Castella i Lleó, Espanya)
* Malpartida de Cáceres, municipi a la província de Càceres (Extremadura, Espanya)
* Malpartida de Corneja, municipi a la província d'Àvila (comunitat autònoma de Castella i Lleó, Espanya)
* Malpartida de Plasencia
* Malpartida de la Serena, municipi a la província de Badajoz (Extremadura, Espanya)
# Joan Oms i Llohis

Joan Oms i Llohis (Barcelona, 5 de gener de 1947) és un polític català, diputat al Congrés dels Diputats en la VIII Legislatura.

## Biografia

Pèrit químic, enginyer tècnic industrial químic i professor de química d'FP o Cicles formatius de mig i grau superior. Activista ecologista i antinuclear, s'inicià políticament en el Col·lectiu Comunista Català (CCC), amb el que el 1980 es va integrar a Nacionalistes d'Esquerra (Nd'E), simultanejada amb la seva militància a la Crida a la Solidaritat. Dins Nd'E va ser impulsor del corrent d'esquerra alternativa. Quan la direcció i un sector majoritari de Nd'E impulsen la dissolució de la formació per crear l'Entesa de l'Esquerra Catalana amb un sector expulsat d'ERC el 1985, Oms forma part del sector que no ho accepta creant la Coordinadora d'Assemblees de Nacionalistes d'Esquerres que desembocarà en la formació del Moviment d'Esquerra Nacionalista (MEN), que es presentarà a les eleccions coaligat amb Alternativa Verda - Moviment Ecologista de Catalunya.
Després ha estat fundador d'Els Verds de Catalunya. Fou regidor de l'Hospitalet de Llobregat entre 1994 i 1998 a les llistes de la coalició Iniciativa per Catalunya-Els Verds.
L'any 2006 fou nomenat diputat per la província de Barcelona al Congrés dels Diputats per Els Verds dins la candidatura del Partit dels Socialistes de Catalunya (PSC), en substitució de José Montilla i Aguilera. Aquesta circumstància fa que Opció Verda entre de facto en Els Verds i li permeti en 2007 ser-ne portaveu.
En 2008 obté uns resultats marginals en les eleccions generals a Catalunya. A l'any següent impulsa un pacte per les eleccions europees de 2009 que acabarà integrant les sigles d'Els Verds en la candidatura d'Europa dels Pobles - Verds, acord que provocarà fortes tensions internes contra la seva persona fins al punt de demanar la seva dimissió com a portaveu.

## Referències

* ↑ Montilla renuncia escaño Congreso antes de ser presidente catalán, EFE 8 de novembre de 2006
* ↑ Confederación de Los Verdes irá a las europeas con ERC, Aralar, BNG, EA y CHA, El Confidencial, 6 de abril de 2009
* ↑ Crisis de los Verdes Españoles ante las Europeas. Portavoz de los Verdes denunciado por prevaricación, kaosenlared.net 25 d'abril de 2009
* ↑ Varias organizaciones territoriales piden la dimisión de Joan Oms, e-noticias.es 9 de juny de 2009

## Enllaços externs

* (castellà) Fitxa de Joan Oms al Congrés dels Diputats
* La imparable carrera de Joan Oms. Oms paso por muchos partidos
# Pollimyrus isidori

Pollimyrus isidori és una espècie de peix de nas d'elefant de la família Mormyridae present en diverses conques hidrogràfiques a l'Àfrica, entre elles els rius Gàmbia, Benoue, Senegal, Níger, Volta, Txad, Nil i les riberes costaneres de diversos rius de Costa d'Ivori. Pot arribar a una grandària aproximada de 70 mm.
Aquesta espècie consta de tres subespècies:
* Pollimyrus isidori fasciaticeps (Boulenger, 1920)
* Pollimyrus isidori isidori (Valenciennes, 1847)
* Pollimyrus isidori osborni (Nichols i Griscom, 1917)
Respecte a l'estat de conservació, es pot indicar que d'acord amb la UICN, aquesta espècie pot catalogar-se en la categoria «Risc mínim (LC)».

## Referències

* ↑ Bigorne, R. (1990). Mormyridae. p. 122-184. En C. Lévêque, D. Paugy y G.G. Teugels (eds.) (en francès) Faune des poissons d'eaux saumâtres d'Afrique de l'Ouest. tome 1. Faune Trop. 28. Musée Royal de l'Afrique Centrale, Tervuren, y ORSTOM, Parés.
* ↑ Gosse, J.-P. (1984). Mormyridae. p. 63-122. En J. Daget, J.-P. Gosse y D.F.E. Thys van den Audenaerde (eds.) (en ingès) Check-list of the freshwater fishes of Africa (CLOFFA). ORSTOM, París i MRAC, Tervuren. Vol. 1.
* ↑ Crawford, J.D.; Jacob, P.; Bench, V. (1997b) (en inglès) Sound production and reproductive ecology of strongly acoustic fish in Africa: Pollimyrus isidori, Mormyridae. Behavior 134:1-49.

## Bibliografia

* Helfman, Gene S.; Collette, Bruce; Facey. The diversity of fishes (en anglès). Malden, Massachusetts: Blackwell Science, 1997.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, Alwyne. The World Encyclopedia of Fishes (en anglès). 2a edició. Londres: Macdonald, 1985.

## Enllaços externs

* "Pollimyrus isidori". FishBase. Ed. Rainer Froese i Daniel Pauly. febrero del 2013. N.p.: FishBase, 2013.
# La Vellés

La Vellés és un municipi de la província de Salamanca a la comunitat autònoma de Castella i Lleó. Limita al Nord amb Arcediano i Aldeanueva de Figueroa, a l'Est amb Pajares de la Laguna, Villaverde de Guareña i Pedrosillo el Ralo, al Sud amb Castellanos de Moriscos, al Sud-oest amb San Cristóbal de la Cuesta i Monterrubio de Armuña i a l'Oest amb Carbajosa de Armuña (Castellanos de Villiquera) i Negrilla de Palencia.

## Demografia

Evolució demogràfica :
| 1991 | 1996 | 2001 | 2004 |
| 433 | 511 | 422 | 424 |

## Enllaços externs

* Enllaç a Wikisalamanca Arxivat 2009-04-03 a Wayback Machine.
# La Bandera Federal

La Bandera Federal va ser un periòdic fundat a València en 1889 per Vicent Blasco Ibáñez, Miquel Senent i Remigio Herrero com a soci capitalista. La ideologia del setmanari era republicana i federal.
Originàriament es va publicar en un format de doble foli a quatre pàgines i costava 5 cèntims. En els primers anys va tindre una tirada d'entre 10.000 i 6.000 exemplars.
En 1934 la capçalera tornà a nàixer com a òrgan del partit Esquerra Valenciana, fundat pels sectors més valencianistes i esquerrans del PURA, descontents per l'actuació del partit durant el bienni negre.

## Referències

* 1 2 3 Història de la Comunicació, València 1790-1883 per Antonio Laguna Platero, pg.290
* ↑ Breu biografia de Blasco Ibáñez Arxivat 2014-09-02 a Wayback Machine. a Fundació Centre d'Estudis Blasco Ibáñez (castellà) [Consulta:7 de març de 2014]
* ↑ Política y Educación en la Segunda República de Cándido Ruiz Rodrigo
# Newsweek

Newsweek és una revista d'informació general d'aparició setmanal, publicada a Nova York i distribuïda als Estats Units.
És la segona revista setmanal amb major difusió als Estats Units, havent estat en aquesta posició darrere de la revista Time durant tota la seva existència (excepte un breu període, en el qual va superar els seus ingressos publicitaris). No obstant això, la seva difusió és superior a la de U.S. News & World Report. De les tres revistes, Newsweek és generalment considerada lleugerament més liberal que Time, mentre que U.S. News és clarament conservadora

## Història

Originalment denominada "News-Week", va ser fundada per Thomas JC Martyn el 17 de febrer de 1933. Aquest número contenia set fotografies de les notícies de la setmana en la seva portada. Amb el pas del temps va ampliar el concepte de revista de notícies, des d'històries personals a l'anàlisi i la crítica.
El 1961 The Washington Post Company va comprar la revista. A data de 2003, es calcula que té una distribució mundial de més de 4 milions, incloent 3,1 milions als Estats Units També publica edicions en japonès, coreà, polonès, rus, espanyol i àrab, a més de Newsweek International en anglès.
Centralitzada a Nova York, va arribar a tenir 22 oficines: 9 als Estats Units i també oficines a Pequín, Ciutat del Cap, Frankfurt, Hong Kong, Jerusalem, Londres, Ciutat de Mèxic, Moscou, París, Tòquio i Varsòvia.
El 2012 va anunciar que publicava el seu darrer número en paper, amn el títol #Lastprintissue (darrer número en paper). El 2013 va canviar d'amors, passant a formar part de IBT Media. Al desembre va anunciar que es tornaria a fer una edició en paper d'encà del gener de 2014.

## Referències

* ↑ Gutiérrez, Àlex «El setmanari Newsweek tornarà a sortir en paper». Ara, 13-12-2008 [Consulta: 8 desembre 2013].
# Melomys leucogaster

Melomys leucogaster és una espècie de mamífer rosegador de la família dels múrids. Són rosegadors de mitjanes dimensions, amb una llargada de cap a gropa de 153 a 154 mm, una cua de 134 a 142 mm i un pes de fins a 146 g. Aquesta espècie es troba des de la part meridional de la serralada central de Nova Guinea fins a les costes adjacents, i també hi ha una població aïllada al nord-oest de l'illa. Viu en boscos tropicals humits de fins a 1.400 msnm.

## Referències

* ↑ Flannery, Tim F. Mammals of New Guinea. Cornell University Press, 1995. ISBN 9780801431494.
* ↑ «Melomys leucobaster» (en anglès). Llista Vermella de la UICN. Unió Internacional per a la Conservació de la Natura (UICN).
# Picot de Núbia

El picot de Núbia (Campethera nubica) és una espècie d'ocell de la família dels pícids (Picidae) que habita les sabanes d'Àfrica central i Oriental, al nord del Txad i del Sudan, Somàlia, Etiòpia, Eritrea, República Democràtica del Congo, República Centreafricana, Uganda, Kenya i Tanzània.
# Malpart

Malpart és un municipi francès situat al departament del Somme i a la regió dels Alts de França. L'any 2007 tenia 68 habitants.

## Demografia
### Població

El 2007 la població de fet de Malpart era de 68 persones. Hi havia 28 famílies de les quals 8 eren unipersonals (4 homes vivint sols i 4 dones vivint soles), 4 parelles sense fills, 12 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 33 habitatges, 29 eren l'habitatge principal de la família, 1 era una segona residència i 3 estaven desocupats. Tots els 33 habitatges eren cases. Dels 29 habitatges principals, 24 estaven ocupats pels seus propietaris, 4 estaven llogats i ocupats pels llogaters i 1 estava cedit a títol gratuït; 1 tenia dues cambres, 3 en tenien tres, 7 en tenien quatre i 18 en tenien cinc o més. 25 habitatges disposaven pel capbaix d'una plaça de pàrquing. A 16 habitatges hi havia un automòbil i a 13 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Malpart el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 4 |
| 4 | 70 a 74 | 8 |
| 0 | 65 a 69 | 0 |
| 0 | 60 a 64 | 0 |
| 4 | 55 a 59 | 4 |
| 0 | 50 a 54 | 0 |
| 0 | 45 a 49 | 0 |
| 0 | 40 a 44 | 0 |
| 8 | 35 a 39 | 4 |
| 0 | 30 a 34 | 0 |
| 0 | 25 a 29 | 0 |
| 0 | 20 a 24 | 0 |
| 0 | 15 a 19 | 4 |
| 0 | 10 a 14 | 0 |
| 4 | 5 a 9 | 0 |
| 0 | 0 a 4 | 4 |

## Economia

El 2007 la població en edat de treballar era de 41 persones, 30 eren actives i 11 eren inactives. De les 30 persones actives 25 estaven ocupades (15 homes i 10 dones) i 5 estaven aturades (2 homes i 3 dones). De les 11 persones inactives 3 estaven jubilades, 2 estaven estudiant i 6 estaven classificades com a «altres inactius».

### Activitats econòmiques

L'any 2000 a Malpart hi havia 5 explotacions agrícoles que ocupaven un total de 305 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Exploitations agricoles
* Résumé statistique Fitxa resum de dades estadístiques de Malpart a l'INSEE.
* Évolution et structure de la population Fitxa amb el detall de dades de Malpart a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Josep Ricart i Maymir

Josep Ricart i Maymir (Taradell, 6 de juny de 1925 - Barcelona, 29 de març de 2020) va ser un escultor català.

## Biografia

Va estudiar a Vic i posteriorment a l'Escola de la Llotja de Barcelona. Al llarg de la seva trajectòria ha obtingut diversos premis por la seva obra, com l'Accèssit en el Concurs Sant Jordi de la Diputació de Barcelona (1957), el Premi Nacional d'Art Religiós (1962), i el Premi Nacional en el Concurs Home de Mar a Torrevella (Alacant). Artista compromès amb les reivindicacions socials, es defineix com un «artista social del poble». El seu estil s'emmarca en un cert expressionisme simbolista inspirat en l'escultura centreeuropea de principis del sigle XX, amb influència d'artistes com Ernst Barlach.

## Obres

Entre les seves obres, la majoria a Barcelona, destaquen:
* El grup d'escultures de la Cooperativa d'Habitatges Montseny (1967), al carrer Pont del Treball Digne, que inclou: Matrimoni, Cooperació i Quatre falques.
* Cooperativa de Tramvies (1968), C/ Bermejo amb Rambla Prim.
* Monument al Doctor Trueta (1978), Rambla del Poblenou.
* Monument Tona Ciutat Pubilla de la sardana 1978
* A mossèn Pere Relats (1979), Rambla del Poblenou amb Doctor Trueta.
* Monument a l'Estatut de Catalunya de 1979, Parlament de Catalunya.
* A Josep Maria Folch i Torres (1985), a la plaça homònima.
* Monument a la Ciutat Gegantera de Catalunya a Tona 1986
* Sant Fèlix Màrtir (1959), imatge religiosa del patró de Vilafranca del Penedès, que surt en processó per la Festa Major de Vilafranca del Penedès.

## Galeria

* Cooperació.
* Matrimoni.
* Quatre falques.
* Cooperativa de Tranvies.
* A mossèn Pere Relats.
* Monument a l'Estatut de Catalunya de 1979.

## Referències

* ↑ Efe. «Mor l'escultor Josep Ricart als 94 anys», 30-03-2020. [Consulta: 31 març 2020].
* ↑ «Mor l'escultor taradellenc Josep Ricart i Maimir». Ràdio Taradell, 29-03-2020. [Consulta: 29 març 2020].
* ↑ Lecea et al., 2009, p. 537-538.
* ↑ Lecea et al., 2009, p. 257.
* ↑ Trens, Manuel «La nova imatge de Sant Fèlix». Acció Catòlica, 29-08-1959, pàg. 4-5.

## Bibliografia

* Lecea, Ignasi de; Fabre, Jaume; Grandas, Carme; Huertas, Josep M.; Sobrequés, Jaume; Remesar, Antoni Art públic de Barcelona. Barcelona: Ajuntament de Barcelona i Àmbit Serveis Editorials, 2009. ISBN 978-84-96645-08-0.
# Primer Món

El concepte del Primer Món es va originar durant la Guerra Freda, compost pels països que estaven alineats amb els Estats Units, França i el Regne Unit. Aquests països van ser en gran manera les economies de mercat i les democràcies en general. Després de la caiguda de la Unió Soviètica, el terme «Primer Món» es podria dir que va prendre un nou significat, que ve a ser en gran part sinònim dels països desenvolupats.
Durant la Guerra Freda, les relacions entre el «Primer Món» i el «Segon Món» (dels estats comunistes) eren típicament competitives, ideològiques i hostils. Les relacions d'aquests dos «mons» amb els països del «Tercer Món» (és a dir, tota la resta) eren normalment positives en la teoria, mentre que en alguns casos eren bastant negatives en la pràctica (per exemple amb la pràctica de les guerres subsidiàries).

## Referències

* ↑ «Tercer Món | enciclopèdia.cat». [Consulta: 29 octubre 2020].
# La Bauma de Trona

La Bauma de Trona (en francès, Balme-la-Trone o Grotte de la Baume-Latrone) és una cova situada al nord de la ciutat de Nimes, prop de Russan.
La cova destaca per les seves pintures paleolítiques i per les figures realitzades amb el dit sobre argile (es creu que representen mamuts). Les imatges trobades destaquen pel diferent estil respecte altres manifestacions de l'art paleolític occidental.
La cova va ser descoberta l'any 1940 per Siegfried Giedion.

## Referències

* «La Bauma de Trona». Gran Enciclopèdia Catalana. Barcelona: Grup Enciclopèdia Catalana.
# Larry Stylinson

Larry Stylinson és el ship dels cantants de la banda One Direction Harry Styles i Louis Tomlinson, és a dir, una relació romàntica hipotetitzada entre ells pels fans del grup. La denominació ve de la combinació dels noms i cognoms de tots dos.
Aquest ship es va fer reconegut poc després que One Direction triomfés l'any 2010. Els qui hi creuen s'anomenen Larries o Larry Shippers.

## Referències

* 1 2 3 Romano, Aja. «Larry Stylinson, the One Direction conspiracy theory that rules the internet, explained» (en anglès), 18-04-2016. [Consulta: 28 gener 2021].
* ↑ «La ‘escena’ de sexo entre Harry Styles y Louis Tomlinson que ha indignado a los fans de One Direction» (en castellà), 02-07-2019. [Consulta: 11 desembre 2020].
# New Ulm

New Ulm és una població dels Estats Units a l'estat de Minnesota. Segons el cens del 2000 tenia 13.594 habitants.

## Demografia

Segons el cens del 2000, New Ulm tenia 13.594 habitants, 5.494 habitatges, i 3.554 famílies. La densitat de població era de 597,8 habitants per km².
Dels 5.494 habitatges en un 29,6% hi vivien nens de menys de 18 anys, en un 52,9% hi vivien parelles casades, en un 8,9% dones solteres, i en un 35,3% no eren unitats familiars. En el 31% dels habitatges hi vivien persones soles el 14,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,31 i el nombre mitjà de persones que vivien en cada família era de 2,89.
Per edats la població es repartia de la següent manera: un 23,1% tenia menys de 18 anys, un 12,6% entre 18 i 24, un 25,5% entre 25 i 44, un 22,2% de 45 a 60 i un 16,6% 65 anys o més.
L'edat mediana era de 38 anys. Per cada 100 dones de 18 o més anys hi havia 92,2 homes.
La renda mediana per habitatge era de 40.044 $ i la renda mediana per família de 51.309 $. Els homes tenien una renda mediana de 34.196 $ mentre que les dones 24.970 $. La renda per capita de la població era de 20.308 $. Entorn del 4,6% de les famílies i el 6,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- New Ulm». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 7 agost 2010].
* ↑ «Geographic Comparison Table- New Ulm». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Melomys paveli

Melomys paveli és una espècie de mamífer rosegador de la família dels múrids. Són rosegadors de petites dimensions, amb una llargada de cap a gropa de 123 a 126 mm, una cua de 128 a 138 mm i un pes de fins a 65 g. Es troba només a la costa meridional de l'illa de Seram, a Indonèsia. S'havia cregut que era una subespècie M. rufescens, però l'any 2005 Musser i Carleton van considerar-la una espècie. La Unió Internacional per la Conservació de la Natura, considerant la falta d'informació sobre l'àmbit de distribució, classifica M. paveli com a espècie amb "dades insuficients" (DD).

## Referències

* ↑ Fabre, PH; Fitriana, YS; Semiadi, G; Pages, M; Aplin, K; Supriatna, N; Helgen, KM «New record of Melomys burtoni (Mammalia, Rodentia, Murinae) from Halmahera (North Moluccas, Indonesia): a review of Moluccan Melomys». Mammalia, 2017.
* ↑ «Melomys paveli» (en anglès). Llista Vermella de la UICN. Unió Internacional per a la Conservació de la Natura (UICN).
# Picot de Panamà

El picot de Panamà (Piculus callopterus) és una espècie d'ocell de la família dels pícids (Picidae) que habita la selva humida, clars, bosc obert i vegetació secundària de les terres baixes a ambdues vessants de Panamà.